

**POZIV ZA DOSTAVU PONUDA ZA PREDMET NABAVE:**

**Ulja za motorna vozila**

**Evidencijski broj nabave: BN-9-2025**

U Bjelovaru, srpanj 2025.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo

6. Ostale odredbe

 Obrazac 1. Ponudbeni list

 Obrazac 2. Izjava o dostavi jamstva za uredno ispunjenje ugovora

 Obrazac 3. TROŠKOVNIK

Naručitelj Komunalac d.o.o. Bjelovar, Ferde Livadića 14a, 43000 Bjelovar, objavljuje Poziv za dostavu ponuda za predmet nabave: ***Ulja za motorna vozila***. Sukladno članku 12., stavku 1. Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 26.540,00 eura bez PDV-a, odnosno 66.360,00 eura bez PDV-a (tzv. Jednostavna nabava), Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Pravilniku o provedbi postupaka jednostavne nabave.

U skladu sa Pravilniku o provedbi postupaka jednostavne nabave naručitelji Komunalac d.o.o. Bjelovar, Ferde Livadića 14a, OIB 27962400486 pokreće postupak nabave robe: ***Ulja za motorna vozila***, te vam upućujemo poziv za dostavu ponude prema dolje navedenim uvjetima.

**1. OPĆI PODACI O NARUČITELJU**

*1.1. Naručitelj*

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-131 Broj telefaksa: 043/622-157,

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: komunalac@komunalac-bj.hr

*1.2. Osoba ili služba zadužena za kontakt:*

 Sve informacije vezano na predmet nabave Ponuditelji mogu dobiti na adresi Naručitelja:

* Mateja Sokolović

 tel: 043/622-107, e-mail: nabava@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom, telefaksom ili elektroničkom poštom (e-mail).

*1.3. Evidencijski broj nabave: BN-9-2025*

*1.4. Popis gospodarskih subjekata s kojima je naručitelj u sukobu interesa temeljem članka 76. do članka 80. Zakona o javnoj nabavi (Narodne novine 120/2016)*

 Temeljem članka 76. do članka 80. Zakona o javnoj nabavi (NN 120/2016), naručitelj Komunalac d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* PIŠTA TRANSPORTI, prijevoznički obrt, vl. Dragan Piščević
* ŽULE, obrt za održavanje i popravak karoserija, vl. Željko Žulić
* DELMAR j.d.o.o.
* J&T banka d.d.

*1.5. Vrsta postupka nabave*

Jednostavna nabava koja je izuzeta od primjene odredaba Zakona o javnoj nabavi.

1.6. Procijenjena vrijednost nabave **14.000,00** eura bez PDV-a

*1.7. Navod provodi li se elektronička dražba*

Ne provodi se.

**2. PODACI O PREDMETU NABAVE**

*2.1. Predmet nabave*

**Ulja za motorna vozila.**

*2.2. Količina predmeta nabave*

Količina predmeta nabave je okvirna i specificirana je u Troškovniku koji su sastavni dio ovog poziva na dostavu ponude.

Stvarna nabavljena količina robe na temelju sklopljenog ugovora o javnoj nabavi može biti veća ili manja od okvirne količine uzimajući u obzir čl. 314-321 ZJN 2016.

*2.3. Troškovnik*

Ponuditelj mora ponuditi cjelokupnu količinu iz Troškovnika koja se traži u nadmetanju.

Ponuditelj je dužan ponuditi i isporučiti predmetnu robu na način da ista odgovara svim uvjetima koji su navedeni u Pozivu za dostavu ponuda. Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i cijene stavke.

*2.4. Mjesto isporuke robe*

FCO skladište Komunalac d.o.o. Bjelovar, Ferde Livadića 14a.

*2.5. Rok isporuke*

Isporuka Robe vršit će sukcesivno prema potrebama Naručitelja u roku ne duljem od 48 sati, računajući isključivo radne dane od datuma i sata primanja pisane dispozicije Naručitelja. Ponuditelj se obvezuje započeti s isporukom Robe odmah nakon sklapanja ovog Ugovora.

Za svaki dan zakašnjenja sa isporukom predmeta nabave plaćaju se penali. U slučaju da ponuditelj ne isporuči naručitelju robu na svojim prodajnim mjestima ponuditelj plaća penale i to 2‰ na vrijednost ugovora za svaki dan zakašnjenja sa isporukom, a najviše 10% od iznosa vrijednosti ugovora. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

Isporuka robe potvrđuje se potpisom transportnog dokumenta, a u slučaju skrivene mane isporučene robe naručitelj ima pravo reklamacije u roku od šest mjeseci.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana. Ovim dokazom ponuditelj mora dokazati da je registriran za obavljanje poslova, tj. djelatnosti koja je predmet nabave.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

*Navedeni dokaz ne smije biti stariji više od tri mjeseca od dana početka postupka javne nabave.*

***\*****Traženi dokument (dokaz) ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

*Potvrda ne smije biti starija od dana početka postupka javne nabave.*

3.3. **Proizvođačke tehničke specifikacije ulja, maziva i aditiva** koja su navedena u obrascu tehnička specifikacija kako bi se mogle usporediti sa traženim specifikacijama u dokumentaciji za nadmetanje - dozvoljava se da tehničke specifikacije budu na engleskom jeziku - obavezno se prilaže i prijevod ovlaštenog sudskog tumača za jezik s kojeg je prijevod izvršen na hrvatski jezik.

3.4. **Sigurnosno tehnički list za pojedinu vrstu ulja i sredstava za podmazivanje**.

3.5. Za pojedine stavke predmeta nabave za koje je Tehničkom specifikacijom - Troškovnikom navedena uporabna dozvola pojedinog proizvođača, ponuditelj je dužan dostaviti **originalne uporabne dozvole izdane od strane pojedinih proizvođača motora** kojim se uporabnim dozvolama potvrđuje da je predmet nabave ispitan prema njihovim zahtjevima *(ispitanost prema zahtjevima proizvođača motora),* te da kvalitetom zadovoljavaju potrebe podmazivanja predmetnih motora, a sve u skladu sa svim traženim tehničkim specifikacijama i Traženim normama.

3.6. **Izjava o pružanju usluga tehničkog servisa**

Ponuditelj mora dostaviti pisanu izjavu da će Naručitelju, po njegovoj uputi, pružiti usluge tehničkog servisa koji obuhvaćaju:

* kontrolu kvalitete proizvoda tijekom korištenja u cilju optimizacije uporabe sredstva
* stručnu pomoć u svim fazama korištenja proizvoda.

3.7. **Izjava o besplatnom i propisnom zbrinjavanju Robe** - predmeta nabave

Gospodarski subjekt mora dostaviti pisanu Izjavu, ovjerenu i potpisanu od strane osobe ovlaštene za zastupanje gospodarskog subjekta, da će besplatno i propisno zbrinjavati Robu - predmet nabave - otpadno ulje II. (druge) kategorije i nauljenu plastičnu i limenu ambalažu (bačve) na način i pod uvjetima koji su navedeni Zakonom o otpadu (NN broj 178/04, 153/05, 111/06, 110/07, 60/08, 87/09) i Pravilnikom o gospodarenju otpadnim uljima (NN broj 124/06, 121/08, 31/09, 156/09) i svim ostalim propisima RH vezanim za predmet nabave.

3.8. **Izjava o preuzimanju obveze isporuke i instaliranja eko-kontejnera**

Gospodarski subjekt mora dostaviti pisanu Izjavu o preuzimanju obveze isporuke i instaliranja eko-kontejnera (revers) na skladišta Poslovnih područja Naručitelja, ovjerenu i potpisanu od strane osobe ovlaštene za zastupanje gospodarskog subjekta.

**4. PODACI O PONUDI**

*4.1. Sadržaj i način izrade ponude Ponuda mora sadržavati sljedeće dijelove i priloge:*

 a) Ponudbeni list (ispunjen, potpisan i ovjeren pečatom ponuditelja Obrazac-1)

 b) Troškovnik (ispunjen, potpisan i ovjeren pečatom ponuditelja)

 c) Dokazi

 d) Izjava o dostavi jamstva

 e) Potpisani prijedlog ugovora

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u eurima.

Ponuda treba biti predana sa svim dokumentima navedenim u Pozivu za dostavu ponuda.

*4.2. Način dostave ponuda i/ili izmjena/dopuna ponuda:*

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

 **“ Ulja za motorna vozila"**

**BN-9-2025**

**"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **15.07.2025.** godine do 10:00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

*4.3. Dopustivost alternativnih ponuda*

Nisu dopuštene alternativne ponude.

*4.4. Cijena ponude*

Ponuditelj dostavlja ponudu s cijenom, u eurima.

Cijena ponude piše se brojkama. Cijena ponude izražava se za cjelokupni predmet nabave. U cijenu ponude su uračunati svi troškovi (roba; troškovi prijevoza; i drugi materijalni troškovi) i popusti, bez poreza na dodanu vrijednost, koji se iskazuje zasebno iza cijene ponude.

*4.5. Kriterij za odabir ponude*

 Kriterij na kojem naručitelj temelji odabir ponude je najniža cijena.

*4.6. Jezik ponude*

Ponuda mora biti izrađena na hrvatskom jeziku i latiničnom pismu.

*4.7. Rok valjanosti ponude*

Rok valjanosti ponude je 60 (šezdeset) dana od krajnjeg roka za dostavu ponuda.

**5. JAMSTVA**

*5.1. Jamstvo za uredno ispunjenje ugovora za slučaj povrede ugovornih obveza*

Ponuditelj je obvezan uz ponudu priložiti pisanu Izjavu da će u roku od 10 (deset) dana od dana potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

*6.1. Datum, vrijeme i mjesto dostave ponuda i otvaranja ponuda*

Ponude se moraju dostaviti na navedeni naslov: Komunalac d.o.o., Ferde Livadića 14a, 43000 Bjelovar, do **15.07.2025. godine do 10:00 sati** sa naznakom **Ulja za motorna vozila,** evidencijski broj: BN-9-2025

Otvaranje ponuda nije javno.

*6.2. Rok donošenja odluke o odabiru*

Rok za donošenje odluke o odabiru iznosi 30 dana od dana isteka roka za dostavu ponude.

*6.3. Rok, način i uvjeti plaćanja*

Predujam isključen.

Naručitelji će isporučitelju plaćati prema fakturi u roku od 30 dana od primitka robe.

Plaćanje se obavlja na žiro račun ponuditelja.

Od 01.07.2019. obvezni smo zaprimati e-račune s naznakom broja naše narudžbe i/ili broja ugovora.

*6.4. Troškovi ponude*

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

Prilog 1

**PONUDBENI LIST**

**NARUČITELJ: Komunalac d.o.o. Bjelovar, Ferde Livadića 14 a, OIB 27962400486**

**PREDMET NABAVE:** **Ulja za motorna vozila, BN-9-2025**

**Broj i datum ponude \_\_\_\_\_\_\_\_\_\_\_\_\_\_\_\_\_\_\_\_\_\_**

1. Naziv (tvrtka ili skraćena tvrtka) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Sjedište i adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Broj računa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Banka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Navod da li je ponuditelj u sustavu PDV-a DA NE

6. Adresa za dostavu pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Kontakt osoba ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. Ovlaštena osoba za zastupanje, potpisnik ugovora \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Proučili smo Dokumentaciju za nadmetanje te sve dokumente i podatke koje nam je Naručitelj stavio na raspolaganje, detaljno smo upoznati s predmetom nabave i s uvjetima za njeno provođenje te nudimo u skladu s navedenom dokumentacijom za nadmetanje cijenu navedenu kako slijedi:

**CIJENA PONUDE**

**Cijena ponude bez PDV-a \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**PDV 25% \_\_\_\_\_\_\_\_\_\_\_\_\_\_\_\_\_\_\_\_\_\_EUR**

**Cijena ponude s PDV-om \_\_\_\_\_\_\_\_\_\_\_\_\_\_\_\_\_\_\_\_\_\_EUR**

(Ako ponuditelj nije u sustavu poreza na dodanu vrijednost, mjesto predviđeno za upis iznosa PDV-a ostavlja se prazno, a na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene bez poreza na dodanu vrijednost).

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ime i prezime ovlaštene osobe ponuditelja)

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Potpis ovlaštene osobe ponuditelja)

\*Ukoliko ponuditelj dio ugovora daje u podugovor isto je dužan navesti u ponudi (naziv podugovaratelja, adresa, kontakt podaci i dio koji se daje u podugovor) i za podugovaratelja dostaviti potrebne dokaze

\*\*Ako se radi o zajednici ponuditelja, sve podatke treba dostaviti za svakog člana zajednice ponuditelja uz naznaku u točci 8. člana zajednice ponuditelja koji je ovlašten za komunikaciju s Naručiteljem. Za upis članova zajednice ponuditelja u točci 1. potrebno je dodati redove

Obrazac 2

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koji provode **Komunalac d.o.o. Bjelovar, Ferde Livadića 14 a, OIB 27962400486**

**Ulja za motorna vozila**

**BN-9-2025**

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_